Document ID: 32002R2205

Kommissionens forordning (EF) nr. 2205/2002
af 12. december 2002
om ændring og berigtigelse af forordning (EF) nr. 21/2002 om forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom)(1), særlig artikel 3, stk. 6,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(2), særlig artikel 3, stk. 6,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(3), senest ændret ved forordning (EF) nr. 1922/2002(4), særlig artikel 3, stk. 6, og
ud fra følgende betragtninger:
(1) Ved Kommissionens forordning (EF) nr. 21/2002(5), senest ændret ved forordning (EF) nr. 2132/2002(6), opstilles der forsyningsopgørelser for og fastsættes der EF-støtte til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001.
(2) I forsyningsopgørelsen pr. kalenderår for de franske oversøiske departementer for avlskvæg (KN-kode ex 0102 10 ) er der fastsat en årlig mængde på 400 dyr. Af oplysningerne fra de franske myndigheder fremgår det, at mængden ikke vil være tilstrækkelig til at dække de oversøiske departementers behov i 2002. Mængden bør derfor forhøjes med 50 dyr for 2002.
(3) Da der er konstateret en fejl, bør toldpositionen for frosne hele og halve kroppe af tamsvin, der er nævnt i del 10 i bilag II til forordning (EF) nr. 21/2002, berigtiges.
(4) I forsyningsopgørelsen pr. kalenderår for De Kanariske Øer for fersk/kølet oksekød er der fastsat en årlig mængde på 20000 tons produkter henhørende under KN-kode 0201. Af oplysningerne fra de spanske myndigheder fremgår det, at mængden ikke vil være tilstrækkelig til at dække øernes behov til direkte konsum i 2002. Mængden bør derfor forhøjes med 1000 tons for 2002. Ifølge oplysningerne forventes der også en underudnyttelse af den mængde på 16500 tons frosset oksekød, der oprindeligt var fastsat for 2002. Mængden bør derfor nedsættes med 1650 tons.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød og Forvaltningskomitéen for Svinekød -
UDSTEDT FØLGENDE FORORDNING:
Artikel 1
I forordning (EF) nr. 21/2002 foretages følgende ændringer:
1) Del 6 i bilag I affattes som angivet i bilag I til nærværende forordning.
2) Del 10 i bilag II affattes som angivet i bilag II til nærværende forordning.
3) Del 8 i bilag III affattes som angivet i bilag III til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Artikel 1, nr. 1) og 3), anvendes til den 31. december 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. december 2002.

Labels: 7
3
19
6